
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3 

5 Ιανουάριου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ωρών απασχόλησης πέραν του πεν¬ 
θημέρου για το έτος 2015, καθ’ υπέρβαση της 
εβδομαδιαίας υποχρεωτικής εργασίας και για ερ¬ 
γασία προς συμπλήρωση της εβδομαδιαίας υπο¬ 
χρεωτικής εργασίας για το φυλακτικό προσωπικό 
με σχέση εργασίας ιδιωτικού δικαίου αορίστου 
και ορισμένου χρόνου του Οργανισμού Ανέγερ¬ 
σης Νέου Μουσείου Ακρόπολης. 1 

Κατηγορίες οντοτήτων που απαλλάσσονται από τη 
χρησιμοποίηση φορολογικών ηλεκτρονικών μη¬ 
χανισμών. Αναγραφή πρόσθετων στοιχείων στα 
εκδιδόμενα στοιχεία λιανικής πώλησης ορισμέ¬ 
νων κατηγοριών υπηρεσιών ή αγαθών. Δήλωση 
διακοπής λειτουργίας φορολογικού ηλεκτρονι¬ 


κού μηχανισμού λόγω τεχνικού προβλήματος 2 

ΑΠΟΦΑΣΕΙ Σ 

Αριθμ. 2/90701/ΔΕΠ (1) 


Καθορισμός των ωρών απασχόλησης πέραν του πεν¬ 
θημέρου για το έτος 2015, καθ’ υπέρβαση της εβδο¬ 
μαδιαίας υποχρεωτικής εργασίας και για εργασία 
προς συμπλήρωση της εβδομαδιαίας υποχρεωτικής 
εργασίας για το φυλακτικό προσωπικό με σχέση ερ¬ 
γασίας ιδιωτικού δικαίου αορίστου και ορισμένου 
χρόνου του Οργανισμού Ανέγερσης Νέου Μουσεί¬ 
ου Ακρόπολης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

Τις διατάξεις: 

1) Του Ν. 2260/1994 «Οργανισμός Ανέγερσης Νέου Μου¬ 
σείου Ακρόπολης και άλλες διατάξεις» (ΦΕΚ 204/τ.Α'). 

2) Του άρθρου 20 παρ. 7 του Ν. 4024/2011 (ΦΕΚ 226/τ.Α') 
|«Συνταξιοδοτικές ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015», όπως τροποποιήθηκε και ισχύει. 

3) Τη διάταξη του άρθρου πρώτου παρ. Γ υποπαρ. Γ1 
περ. 12 του Ν. 4093/2012 (ΦΕΚ 222/τ.Α'). 


4) Το Π.δ. 118/2013 (ΦΕΚ 152/τ.Α725.06.2013). 

5) Το Π.δ. 89/2014 «Διορισμός Υπουργών, Αναπληρωτών 
Υπουργών και Υφυπουργών (ΦΕΚ Α' 134). 

6) Το Π.δ. 119/2013 (ΦΕΚ 153/τ.Α725.06.2013) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

7) Την υπ’ αριθμ. 24η/2012 -18.12.2012 Συνεδρία του 
Δ.Σ. του Μουσείου Ακρόπολης με θέμα «Καθορισμός 
χειμερινού και θερινού ωραρίου λειτουργίας Μουσείου 
Ακρόπολης» (ΦΕΚ 79/τ.Β72013). 

8) Την υπ’ αριθμ. 21η/2014-7.10.2014 Συνεδρία του Δ.Σ. 
του Μουσείου Ακρόπολης κατά την οποία αποφασίστη- 
κε η τροποποίηση του χειμερινού ωραρίου λειτουργίας 
του Μουσείου Ακρόπολης (ΦΕΚ Β' 2940/31.10.2014). 

9) Την υπ’ αρθμ. 8η/2014-27.3.2014 Συνεδρία του Δ.Σ. 
του Μουσείου Ακρόπολης κατά την οποία αποφασίστη- 
κε η τροποποίηση του θερινού ωραρίου λειτουργίας 
του Μουσείου Ακρόπολης. 

10) Την υπ’ αριθμ. Υ48/9.7.2012 (ΦΕΚ 2105/τ.Β') απόφαση 
του Πρωθυπουργού «Καθορισμός αρμοδιοτήτων του Ανα¬ 
πληρωτή Υπουργού Οικονομικών Χρήστου Σταϊκούρα». 

11) Το γεγονός ότι με την παρούσα απόφαση προκα- 
λείται δαπάνη (μισθοδοτικό κόστος) συνολικού ύψους 
391.714,02 ευρώ σε βάρος του προϋπολογισμού εξόδων 
έτους 2015 του Οργανισμού Ανέγερσης Νέου Μουσείου 
Ακρόπολης. 

12) Την από 21.10.2014 απόφαση Ανάληψης Υποχρέω¬ 
σης της 10ης/2014 Συνεδρίας του Δ.Σ. του Ο.Α.Ν.Μ.Α., που 
αφορά στη δέσμευση πίστωσης σε βάρος του προϋπο¬ 
λογισμού έτους 2015 του Ο.Α.Ν.Μ.Α. για την πέραν του 
πενθημέρου και για την προς συμπλήρωση της εβδο¬ 
μαδιαίας υποχρεωτικής εργασίας αμοιβή του προσω¬ 
πικού του, που απασχολείται στο Μουσείο Ακρόπολης, 
αποφασίζουμε: 

1. Καθορίζουμε για όλη τη διάρκεια του έτους 2015, 
κατ’ εφαρμογή των διατάξεων του άρθρου 20 παρ. 7 
του Ν. 4024/2011 κατά μήνα: 

Α. Για τους υπαλλήλους (φυλακτικό προσωπικό) αο¬ 
ρίστου χρόνου του Οργανισμού Ανέγερσης Νέου Μου¬ 
σείου Ακρόπολης: 

α) μέχρι σαράντα (40) ώρες για εργασία Κυριακών 
και εξαιρέσιμων πέραν της εβδομαδιαίας υποχρεωτι¬ 
κής εργασίας για τέσσερις (4) υπαλλήλους κλάδου ΔΕ 
Φυλάκων, 

β) μέχρι σαράντα οκτώ (48) ώρες εργασία Κυριακών 
και εξαιρέσιμων ημερών προς συμπλήρωση της εβδομα¬ 
διαίας υποχρεωτικής εργασίας για τέσσερις (4) υπαλ¬ 
λήλους κλάδου ΔΕ Φυλάκων. 

Β. Για τους υπαλλήλους (φυλακτικό προσωπικό) ορι¬ 
σμένου χρόνου του Οργανισμού Ανέγερσης Νέου Μου¬ 
σείου Ακρόπολης: 

α) μέχρι σαράντα (40) ώρες για εργασία Κυριακών 
και εξαιρέσιμων πέραν την εβδομαδιαίας υποχρεωτικής 
εργασίας για σαράντα έξι (46) υπαλλήλους κλάδου ΔΕ 
Φυλάκων και για δεκαπέντε (15) υπαλλήλους κλάδου 
ΔΕ Νυκτοφυλάκων, 

β) μέχρι σαράντα οκτώ (48) ώρες εργασία Κυριακών 
και εξαιρέσιμων ημερών προς συμπλήρωση της εβδο¬ 
μαδιαίας υποχρεωτικής εργασίας για σαράντα έξι (46) 
υπαλλήλους κλάδου ΔΕ Φυλάκων και για δεκαπέντε (15) 
υπαλλήλους κλάδου ΔΕ Νυκτοφυλάκων, 

γ) μέχρι εκατόν εβδομήντα έξι (176) ώρες νυχτερινής 
εργασίας προς συμπλήρωση της εβδομαδιαίας υπο¬ 
χρεωτικής εργασίας για δεκαπέντε (15) υπαλλήλους 
κλάδου ΔΕ Νυκτοφυλάκων του Οργανισμού Ανέγερσης 
Νέου Μουσείου Ακρόπολης, που παρέχει υπηρεσίες στο 
Μουσείο Ακρόπολης. 

2. Αρμόδιοι για την διαπίστωση πραγματικής παροχής 
της ανωτέρω απασχόλησης καθίστανται οι κατά την 
υπηρεσία προϊστάμενοι των υπαλλήλων. 

3. Η απόφαση αυτή ισχύει από τη δημοσίευση της στην 
Εφημερίδα της Κυβερνήσεως και μέχρι την 31/12/2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

ΟΙΚΟΝΟΜΙΚΩΝ ΚΑΙ ΑΘΛΗΤΙΣΜΟΥ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΤΑΣΟΥΛΑΣ 
-♦- 

Αριθμ. ΠΟΑ. 1002 (2) 

Κατηγορίες οντοτήτων που απαλλάσσονται από τη χρη¬ 
σιμοποίηση φορολογικών ηλεκτρονικών μηχανισμών. 
Αναγραφή πρόσθετων στοιχείων στα εκδιδόμενα 
στοιχεία λιανικής πώλησης ορισμένων κατηγοριών 
υπηρεσιών ή αγαθών. Δήλωση διακοπής λειτουργί¬ 
ας φορολογικού ηλεκτρονικού μηχανισμού λόγω τε¬ 
χνικού προβλήματος. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 3,11 και 13 του άρ¬ 
θρου 12 του ν. 4308/2014 (ΦΕΚ 251 Α'). 

2. Το Π.δ. 111/2014 (ΦΕΚ 178 Α') «Οργανισμός του Υπουρ¬ 
γείου Οικονομικών». 

3. Τις διατάξεις της υποπαραγράφου Ε2 της παραγρά¬ 
φου Ε του πρώτου άρθρου του ν. 4093/2012 (ΦΕΚ 222Α'), 
όπως ισχύει, περί σύστασης θέσης Γ ενικού Γ ραμματέα 
Δημοσίων Εσόδων. 

4. Την πράξη 20/25-6-2014 του Υπουργικού Συμβουλίου 
(ΦΕΚ 360 ΥΟΔΔ), περί επιλογής και διορισμού Γενικού 
Γ ραμματέα της Γ ενικής Γ ραμματείας Δημοσίων Εσόδων 
του Υπουργείου Οικονομικών. 


5. Ότι, από 1.1.2015, με την καθιέρωση των Ελληνικών 
Λογιστικών Προτύπων, επέρχονται ορισμένες διαφο¬ 
ροποιήσεις ως προς την έκδοση αποδείξεων λιανικών 
συναλλαγών, και τήρηση βιβλίων από συγκεκριμένες 
κατηγορίες οντοτήτων και ως εκ τούτου κρίνεται απα¬ 
ραίτητο να παρασχεθούν σ’ αυτές τις κατηγορίες, οι 
αναγκαίες διευκολύνσεις για την άσκηση της επαγγελ¬ 
ματικής τους δραστηριότητας. 

6. Ότι, από την απόφαση αυτή, δεν προκαλείται δα¬ 
πάνη σε βάρος του Κρατικού Προϋπολογισμού, απο¬ 
φασίζουμε: 

Άρθρο 1 

Ορίζουμε τις οντότητες που απαλλάσσονται από το 
τρέχον φορολογικό έτος και εφεξής, από τη χρησιμο¬ 
ποίηση φορολογικών ηλεκτρονικών μηχανισμών (φο¬ 
ρολογική ταμειακή μηχανή ή μηχανισμός Ε.Α.Φ.Δ.Σ.Σ.), 
καθώς και τις περιπτώσεις λιανικών συναλλαγών που 
απαλλάσσονται από την υποχρέωση έκδοσης των σχε¬ 
τικών παραστατικών (αποδείξεων) μέσω φορολογικού 
ηλεκτρονικού μηχανισμού, ως εξής: 

1. Οι παρακάτω κατηγορίες οντοτήτων ανεξάρτητα 
από το μέγεθος τους, δύνανται να μη χρησιμοποιούν 
φορολογικό ηλεκτρονικό μηχανισμό, για την έκδοση 
των αποδείξεων λιανικών συναλλαγών: 

α) Ο εκμεταλλευτής κέντρων αισθητικής, γυμναστη¬ 
ρίων, χώρου διαμονής ή φιλοξενίας, εκπαιδευτηρίου, 
παιδικού σταθμού, κλινικής ή θεραπευτηρίου, καθώς και 
οι γιατροί και οδοντίατροι, 
β) Ο εκμεταλλευτής χώρων στάθμευσης, 
γ) Ο εκμεταλλευτής θεαμάτων, ο πράκτορας κρατικών 
λαχείων, ΠΡΟ-ΠΟ, ΛΟΤΤΟ και συναφών, η επιχείρηση 
μεταφοράς προσώπων γενικά, με εξαίρεση τον εκμε¬ 
ταλλευτή ΤΑΞΙ, 

δ) Ο κατά παραγγελία αυτοαπασχολούμενος (φυσικό 
πρόσωπο) ράπτης ή ράπτρια, που επιδιορθώνει ενδύ¬ 
ματα και υφασμάτινα είδη, γενικώς, καθώς και ο εκμε¬ 
ταλλευτής ιαματικών πηγών του Ε.Ο.Τ., 
ε) Οι ασκούντες το επάγγελμα του κτηνιάτρου, φυ¬ 
σιοθεραπευτή, βιολόγου, ψυχολόγου, μαίας, δικηγόρου, 
συμβολαιογράφου, άμισθου υποθηκοφύλακα, δικαστικού 
επιμελητή, αρχιτέκτονα, μηχανικού, τοπογράφου, χημι¬ 
κού, γεωπόνου, γεωλόγου, δασολόγου, ωκεανογράφου, 
σχεδιαστή, δημοσιογράφου, συγγραφέα, διερμηνέα, 
ξεναγού, μεταφραστή, καθηγητή ή δασκάλου, καλλιτέ¬ 
χνη γλύπτη ή ζωγράφου ή σκιτσογράφου ή χαράκτη, 
ηθοποιού, εκτελεστή μουσικών έργων ή μουσουργού, 
καλλιτεχνών των κέντρων διασκέδασης, χορευτή, χο- 
ρογράφου, σκηνοθέτη, σκηνογράφου, ενδυματολόγου, 
διακοσμητή, οικονομολόγου, αναλυτή, προγραμματι¬ 
στή, ερευνητή ή συμβούλου επιχειρήσεων, λογιστή ή 
φοροτεχνικού, αναλογιστή, κοινωνιολόγου, κοινωνικού 
λειτουργού, εμπειρογνώμονα, ομοιοπαθητικού, εναλ¬ 
λακτικής θεραπείας, ψυχοθεραπευτή, λογοθεραπευτή, 
λογοπαθολόγου, λογοπεδικού, διαιτολόγου, διατροφο- 
λόγου και εργοθεραπευτή, 
στ) Ο εκμεταλλευτής γεωργικών μηχανημάτων ή ελαι¬ 
ουργείου ή αλευρομύλου για τις δικαιούμενες αμοιβές 
από την παροχή των σχετικών υπηρεσιών, 
ζ) Οι ασχολούμενοι με την κατασκευή οποιουδήποτε 
τεχνικού έργου (ενδεικτικά και όχι περιοριστικά ξυλουρ¬ 
γός, σιδηρουργός, υδραυλικός, ηλεκτρολόγος, κτίστης 
και γενικά όσοι ασχολούνται με οικοδομικές εργασίες), 

καθώς και ο κατασκευαστής επιταφίων μνημείων (μαρ¬ 
μαρογλυφείων), 

η) Οι διατηρούντες κτηματομεσιτικό γραφείο, γραφείο 
τελετών, γραφείο συνοικεσίων, γραφείο διεκπεραίωσης 
εμπιστευτικών εργασιών, γραφείο ευρέσεως εργασίας, 
θ) Η επιχείρηση ημερήσιου και περιοδικού τύπου για 
την είσπραξη συνδρομών, ενοικίασης επιβατηγών αυ¬ 
τοκινήτων, μοτοσυκλετών και μοτοποδηλάτων, έκδοσης 
κοινοχρήστων λογαριασμών πολυκατοικιών, καθαρισμού 
και απολύμανσης κατοικιών, επισκευής και συντήρησης 
ανελκυστήρων και λοιπών εγκαταστάσεων κατοικιών, η 
επιχείρηση μεταφοράς αγαθών, 
ι) Το Δημόσιο, οι Δήμοι και τα λοιπά Νομικά Πρόσωπα 
Δημοσίου Δικαίου για τα στοιχεία που εκδίδουν, 
ια) Οι ασφαλιστικές επιχειρήσεις, τα τραπεζικά - πι¬ 
στωτικά Ιδρύματα και τα ΕΛ.ΤΑ. Α.Ε., για τις λιανικές 
πωλήσεις αγαθών και υπηρεσιών που διενεργούν, 
ιβ) Ο εκμεταλλευτής διοδίων για τα παραστατικά διέ¬ 
λευσης των οχημάτων και ο εκμεταλλευτής τουριστικού - 
ταξιδιωτικού γραφείου. 

2. Ειδικά, οι οντότητες των περιπτώσεων α' και ε' έως 
και θ' της παραγράφου 1 απαλλάσσονται της υποχρέωσης 
χρησιμοποίησης φορολογικού ηλεκτρονικού μηχανισμού 
για την έκδοση των αποδείξεων λιανικών συναλλαγών με 
την προϋπόθεση ότι στις εκδιδόμενες αποδείξεις αναγρά¬ 
φουν και το ονοματεπώνυμο και τη διεύθυνση του πελά¬ 
τη. Οι οντότητες της περίπτωσης β' της παραγράφου 1 
εμπίπτουν στην ανωτέρω απαλλαγή με την προϋπόθεση 
ότι αναγράφουν στις εκδιδόμενες αποδείξεις τον αριθμό 
κυκλοφορίας του οχήματος του πελάτη. 

3. Όσοι από τους υπόχρεους της παραγράφου 1, εκτός 
από τη συγκεκριμένη δραστηριότητα για την οποία τους 
παρέχεται η δυνατότητα να μη χρησιμοποιούν φορολο¬ 
γικό ηλεκτρονικό μηχανισμό, διατηρούν μόνιμη επαγγελ¬ 
ματική εγκατάσταση (κατάστημα), από την οποία πωλούν 
λιανικώς αγαθά ή παρέχουν υπηρεσίες στο κοινό (π.χ. 
ηλεκτρολόγοι, υδραυλικοί, που πωλούν ηλεκτρολογικά ή 
υδραυλικά είδη) ή ασκούν παράλληλα και άλλη δραστη¬ 
ριότητα για την οποία υπάρχει υποχρέωση χρησιμοποίη¬ 
σης φορολογικού μηχανισμού (π.χ. ράπτης ή ράπτρια που 
πωλεί και έτοιμα ενδύματα ή εσώρουχα κ.λπ.), υποχρε- 
ούνται να εκδίδουν τις αποδείξεις λιανικών συναλλαγών, 
τουλάχιστον για τη δραστηριότητά τους αυτή, με τη 
χρήση φορολογικού ηλεκτρονικού μηχανισμού. 

4. Για τις παρακάτω περιπτώσεις λιανικών συναλλα¬ 
γών παρέχεται απαλλαγή από την υποχρέωση έκδοσης 
των σχετικών αποδείξεων πώλησης μέσω φορολογικού 
ηλεκτρονικού μηχανισμού: 

α) Οι αποδείξεις λιανικών συναλλαγών που εκδίδονται 
για πωλήσεις φυσικού αερίου μέσω δικτύου, ύδατος 
πόσιμου μέσω δικτύου, αεριόφωτος, ηλεκτρικού ρεύ¬ 
ματος, θερμικής ενέργειας ή παροχής τηλεπικοινωνι¬ 
ακών, ταχυδρομικών, τραπεζικών, χρηματιστηριακών, 
χρηματοδοτικών εργασιών, καθώς και στις περιπτώσεις 
είσπραξης ανταποδοτικών τελών και λοιπών συναφών 
δικαιωμάτων από το Δημόσιο, Ν.Π.Δ.Δ., Ο.Τ.Α., δημοτικές 
επιχειρήσεις και επιχειρήσεις κοινής ωφέλειας, 
β) Οι αποδείξεις λιανικών συναλλαγών που εκδίδονται 
εκτός της επαγγελματικής εγκατάστασης του υπόχρε¬ 
ου, με εξαίρεση τους πωλητές (αγρότες - μεταπωλητές) 
σε λαϊκές αγορές και τους πωλητές αποκλειστικά μέσω 
πλανοδίου ή υπαίθριου εμπορίου, 
γ) Οι αποδείξεις λιανικών συναλλαγών που εκδίδο- 
νται «επί πιστώσει» από οντότητες που χρησιμοποιούν 
διπλογραφικό λογιστικό σύστημα, 


δ) Οι αποδείξεις λιανικών συναλλαγών, που από ειδι¬ 
κές φορολογικές διατάξεις, απαιτείται να αναγράφουν 
επιπλέον δεδομένα (ενδεικτικά και όχι περιοριστικά, 
είδος αγαθού ή υπηρεσίας, ποσότητα αγαθού, ονομα¬ 
τεπώνυμο πελάτη, κ.λπ.), 

ε) Οι αποδείξεις λιανικών συναλλαγών για τη διάθε¬ 
ση ιατρικών συσκευών, χειρουργικών εργαλείων (μίας 
χρήσης), τεχνητών μοσχευμάτων, προς ασθενείς μέσω 
θεραπευτηρίων, 

5. Οι παρακάτω πολύ μικρές οντότητες της παραγρά¬ 
φου 2.γ του άρθρου 1 του ν. 4308/2014 απαλλάσσονται 
από την υποχρέωση έκδοσης των σχετικών αποδείξεων 
μέσω φορολογικού ηλεκτρονικού μηχανισμού: 

α) Οι ατομικές επιχειρήσεις (φυσικά πρόσωπα) που 
πωλούν αγαθά ή προσφέρουν υπηρεσίες αποκλειστικά 
από σταθερά σημεία μετά από άδεια των αρμόδιων υπη¬ 
ρεσιών. Στην απαλλαγή εντάσσονται, ενδεικτικά και όχι 
περιοριστικά,, οι στιλβωτές υποδημάτων καθώς και οι 
πωλητές κουλουριών, ψημένων καλαμποκιών, κάστανων, 
ξηρών καρπών, καρύδας ή άλλων αγαθών. 

β) Οι ατομικές επιχειρήσεις (φυσικά πρόσωπα) που 
απαλλάσσονται από το Φ.Π.Α. λόγω ύψους ακαθαρίστων 
εσόδων σύμφωνα με τις διατάξεις του άρθρου 39 του 
ν. 2859/2000 (ΦΕΚ 248 Α') με εξαίρεση τους εκμεταλ¬ 
λευτές ΤΑΞΙ, τα πρατήρια υγρών καυσίμων και τους 
πωλητές πετρελαίου θέρμανσης. 

γ) Οι οντότητες που εντάσσονται στο ειδικό καθεστώς 
κατ’ αποκοπή καταβολής του Φόρου Προστιθέμενης Αξίας, 
σύμφωνα με τις διατάξεις του άρθρου 40 του ν. 2859/2000. 

Άρθρο 2 

Στα εκδιδόμενα στοιχεία λιανικής πώλησης που 
αφορούν πωλήσεις πόσιμου ύδατος μέσω δικτύου, 
ηλεκτρικού ρεύματος και παροχής τηλεπικοινωνιακών 
υπηρεσιών καθώς και στις ασφαλιστικές υπηρεσίες, 
αναγράφονται και το ονοματεπώνυμο του πελάτη, η 
διεύθυνσή του και ο αριθμός φορολογικού μητρώου ή ο 
αριθμός της αστυνομικής του ταυτότητας, αν στερείται 
αριθμού φορολογικού μητρώου. 

Άρθρο 3 

Σε περίπτωση διακοπής λειτουργίας του φορολογικού 
μηχανισμού λόγω βλάβης φορολογικής μνήμης, η έχου- 
σα την τεχνική υποστήριξη ή την άδεια καταλληλότητας 
κατασκευάστρια εταιρεία ΦΗΜ, μετά την έκδοση της Τε- 
χνικής Αναφοράς Βλάβης Φορολογικής Μνήμης, υποχρε- 
ούται μέσα σε δέκα (10) ημέρες να δηλώσει αυτήν, με την 
χρήση ηλεκτρονικής μεθόδου επικοινωνίας στο έντυπο 
Δ13 του ΙαχίεηθΙ με κωδικό παύσης 25. Οι επιπρόσθετες 
πληροφορίες που υποβάλλονται με την δήλωση αυτή είναι: 
α) Ο τύπος και ο σειριακός αριθμός του ΦΗΜ, 
β) Ο χρόνος διακοπής, 

γ) Τα στοιχεία της κατασκευάστριας εταιρείας ΦΗΜ 
(ΑΦΜ), 

δ) Τα στοιχεία του κατόχου (ΑΦΜ), 
ε) Τα προοδευτικά ποσά εισπράξεων και ΦΠΑ ή η 
ΠΑΗΨΣ του τελευταίου Ζ. 

Η παρούσα απόφαση ισχύει από το τρέχον φορολο¬ 
γικό έτος 2015 και εφεξής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2014 

Η Γ ενική Γ ραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΓΟπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ξΐι·) 


Ηλεκτρονική Διεύθυνση: ή1ίρ://νννννν.β1.9Γ - β-πιαΐΙ: ννθόπΐ3δΐ6Γ.βί@6ί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*02000030501 150004 * - 













































































